CELEX: 62014TA0539
Language: el
Date: 2015-11-19 00:00:00
Title: Υπόθεση T-539/14: Απόφαση του Γενικού Δικαστηρίου της 19ης Νοεμβρίου 2015 — North Drilling κατά Συμβουλίου (Κοινή εξωτερική πολιτική και πολιτική ασφάλειας — Περιοριστικά μέτρα ληφθέντα κατά του Ιράν με σκοπό την παρεμπόδιση της διαδόσεως των πυρηνικών όπλων — Δέσμευση κεφαλαίων — Πλάνη εκτιμήσεως — Καθορισμός των διαχρονικών αποτελεσμάτων της ακυρώσεως)

18.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/35
            
         Απόφαση του Γενικού Δικαστηρίου της 19ης Νοεμβρίου 2015 — North Drilling κατά Συμβουλίου
   (Υπόθεση T-539/14) (1)
   
   ((Κοινή εξωτερική πολιτική και πολιτική ασφάλειας - Περιοριστικά μέτρα ληφθέντα κατά του Ιράν με σκοπό την παρεμπόδιση της διαδόσεως των πυρηνικών όπλων - Δέσμευση κεφαλαίων - Πλάνη εκτιμήσεως - Καθορισμός των διαχρονικών αποτελεσμάτων της ακυρώσεως))
   (2016/C 016/43)
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: North Drilling Co. (Τεχεράνη, Ιράν) (εκπρόσωποι: J. Viñals Camallonga, L. Barriola Urruticoechea και J. Iriarte Ángel, δικηγόροι)
   
      Καθού: Συμβούλιο της Ευρωπαϊκής Ένωσης (εκπρόσωποι: A. de Elera-San Miguel Hurtado και M. Bishop)
   
      Αντικείμενο
   
   Αίτημα ακυρώσεως της αποφάσεως 2014/222/ΚΕΠΠΑ του Συμβουλίου, της 16ης Απριλίου 2014, για την τροποποίηση της αποφάσεως 2010/413/ΚΕΠΠΑ για περιοριστικά μέτρα κατά του Ιράν (ΕΕ L 119, σ. 65), και του εκτελεστικού κανονισμού (ΕΕ) 397/2014 του Συμβουλίου, της 16ης Απριλίου 2014, σχετικά με την εφαρμογή του κανονισμού (ΕΕ) 267/2012 για περιοριστικά μέτρα κατά του Ιράν (ΕΕ L 119, σ. 1), στο μέτρο που οι πράξεις αυτές αφορούν την προσφεύγουσα.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει το άρθρο 1 της αποφάσεως 2014/222/ΚΕΠΠΑ του Συμβουλίου, της 16ης Απριλίου 2014, για την τροποποίηση της αποφάσεως 2010/413/ΚΕΠΠΑ για περιοριστικά μέτρα κατά του Ιράν, και το άρθρο 1 του εκτελεστικού κανονισμού (ΕΕ) 397/2014 του Συμβουλίου, της 16ης Απριλίου 2014, σχετικά με την εφαρμογή του κανονισμού (ΕΕ) 267/2012 για περιοριστικά μέτρα κατά του Ιράν, στο μέτρο που αφορούν την North Drilling Co.
            
         
               2)
            
            
               Τα αποτελέσματα του άρθρου 1 της αποφάσεως 2014/222 και του άρθρου 1 του εκτελεστικού κανονισμού 397/2014 διατηρούνται σε ισχύ έναντι της North Drilling μέχρι την ημερομηνία λήξεως της προθεσμίας ασκήσεως αναιρέσεως που προβλέπεται στο άρθρο 56, πρώτο εδάφιο, του Οργανισμού του Δικαστηρίου της Ευρωπαϊκής Ένωσης ή, εφόσον έχει ασκηθεί αναίρεση εντός της προθεσμίας αυτής, μέχρι την απόρριψη της αναιρέσεως.
            
         
               3)
            
            
               Καταδικάζει το Συμβούλιο της Ευρωπαϊκής Ένωσης στα δικαστικά έξοδα.
            
         
      (1)  EE C 303 της 8.9.2014.